Stickers And Cookies Базар
2018-09-22 11:00 - 20:00 (Europe/Sofia) | ХАЛЕ 3, бул. Христо Ботев 3, Варна, 9000, Bulgaria
Не ни стигна, че се зарадвахме с яки лепенки веднъж, намислили сме да повторим, но този път ще има и бис-квит-ки. Присъединете се към шарената страна. We have cookies.
Ако желаете да представите своята серия от стикери, свържете се с нас за да запазите място.

Ден без автомобили Варна 2018
2018-09-22 11:00 - 2018-09-28 18:00 (Europe/Helsinki)
КОМБИНИРАЙ, ДВИЖИ СЕ!
💯 По случай инициативата на ЕС – Ден без автомобили, бул.“Княз Борис I“ (Община Варна – ИУ Варна) ще бъде пешеходен отново в рамките на деня (22.09). Очакват ни активности за малки и големи. Добре дошли!
–––––––––––––––––
Повече за инициативата:
Комисарят по транспорта на ЕС, Виолета Булц отправи призив 2018 г. да бъде „Година на мултимодалността“.1 В този контекст ЕВРОПЕЙСКАСЕДМИЦАНАМОБИЛНОСТТА е възприела призива за действия „Комбинирай, движи се!“, за да насърчава идеята за ползване на различни видове транспорт за придвижване в градските райони.
Европейската комисия е възприела следната дефиниция на „мултимодалност“: „употребата на различни видове транспорт в рамките на едно пътуване“2 както при превоза на стоки, така и на пътници.
Основната цел на ЕВРОПЕЙСКАСЕДМИЦАНАМОБИЛНОСТТА през 2018 г. е да насърчи хората да опитат различните мобилни решения, налични в градовете им, и да опровергае широкоразпространеното мнение, че личните автомобили са единственият подходящ вид транспорт. Един от начините за справяне с проблема е да преосмислим ежедневните си нужди от транспорт и да се научим да възприемаме пътуването от т. „А“ до т. „Б“ като средство да разнообразим деня си:
🕖 🕗 Да използваме пълноценно времето си 🕖 🕗
Докато пътуваме с обществения транспорт, можем да четем вестник, да работим на смартфона си, да чатим с приятели или просто да се отпуснем на седалката, да релаксираме и да слушаме музика.
🏋️‍♀️ 🏋🏻‍♀️ Да вмъкнем една тренировка 🏋️‍♀️ 🏋🏻‍♀️
Велосипедното или пешеходно придвижване до работа на кратки разстояния (до 5 km) ни осигуряват препоръчителните 30 минути упражнения, необходими, за да сме във форма и в добро здраве. Проучванията показват, че хората, които вървят поне по 25 минути на ден, могат да се надяват да удължат живота си с три до седем години.
💶💶 Спестяване на пари 💶💶
Притежаването и ползването на автомобил струва пари. Има онлайн калкулатори за автомобилните разходи и с тяхна помощ можете да направите персонализирана оценка при отчитане на различни параметри. Често по-евтиният вариант е да се съчетават различни видовете транспорт: пешеходното придвижване е безплатно, цените на велосипедите или на месечна карта за обществения транспорт са (сравнително) ниски и може да включват всички разходи (напр. за паркиране, застраховане, гориво и т.н.), а офертите за споделена мобилност са с конкурентни цени.
🏝🏝 Превърнете града си по-добро място за живеене 🏝🏝
Градските предизвикателства, свързани с използването на личен автомобил, са многобройни: замърсяване, задръствания, използване на градското пространство, пътна безопасност, обществено здраве и т.н. Ако съчетаваме и се придвижваме, можем заедно да се справим с всички тези проблеми. Този подход може да донесе и финансови ползи за обществото. Например според една приблизителна оценка, всяка година в ЕС само задръстванията струват около 100 милиарда евро (1% от БВП на ЕС).3
🌎 🌍 Да направим планетата си отново страхотна!🌎 🌍
Градската мобилност е причина за 40% от всички емисии на CO2, отделени от автомобилния транспорт. Ползването на лични автомобили е сред навиците, залегнали в основата на европейската мобилност. Потенциалът за подобрение е огромен, а съчетаването на различни видове транспорт осигурява достатъчно възможности за реализирането на целите по отношение на гъвкавост, скорост и удобство, които свързваме с ползването на личен автомобил. Като пример можем да посочим извода, до който достига проекта BiTiBi5, според който „в ситуация, при която властите и железопътните оператори дадат възможност на 20% от ползващите влак да съчетаят велосипеден и влаков превоз, [ЕС може да постигне] намаляване с 800 килотона на емисиите на CO2, с 55 тона – на праховите частици и с 250 тона – на NOx.“6

Черно море, свободно от пластмаса
2018-09-23 10:30 - 22:00 (Europe/Sofia) | плаж Ветеран
Финалът на летния сезон наближава, но нашият ентусиазъм не затихва. Атлетите на WIND2WIN са в бойна готовност за старта на 300 км предизвикателство с общата кауза „Черно море, свободно от пластмаса“. 🐚🌊
Нека всички се съберем на 23-ти септември, за да подкрепим каузата и да покажем, че морето и плажът са ценност и можем да ги опазим чисти. Включете се и вие в нашата сърф бойна дружина. Като част от събитието ще организираме и поредното почистване на български плаж – „Ветеран“ край Варна.
Yo-Ho-Hostell ще са наши домакини в град Варна, като за поредна година подкрепят опазването на морето ни чисто. ХАЛЕ 3 ще бъде превзето от графити артистите 0511, които ще рисуват заедно с децата за „Черно море, свободно от пластмаса“.
Всички малчовци са добре дошли на безплатната работилница за графити.
Вечерта ще отпразнуваме добре свършената работа на терасата на ХАЛЕ 3, наслаждавайки се на последните летни дни със сърф филми и свежа компания. 🏄‍
Програма:
10:30 – 14:30 – Почистване плаж Ветеран, гр.Варна
16:00 – 18:00 – Графити работилница за деца с 0511/ ХАЛЕ 3
20:00 – 20:30 – Презентация WIND2WIN & Surfrider Foundation Sofia / ХАЛЕ 3
20:30 – 22:00 – Прожекция на филма „The old,the young and the sea“ ХАЛЕ 3
Средствата, използвани за организирането на почистването са събрани от даренията за каузата от Colour Monk, Banditto , Anglo-American School of Sofia, както и дарения, направени чрез PayPal акаунта на WIND2WIN и събраните пари в касичката прасе! То поотслабна и продължава да сърфира своя лонгборд с веселите си гащи на цветя!

Фотографски курс за деца от 8 до 14г.
2018-09-23 11:00 - 2018-10-21 17:00 (Europe/Sofia) | Photo Class, ул. "Юрдан Тодоров" 5, Варна, 9020, Bulgaria
Започва новата учебна година. И ето че Photo Class стартира!!! Имаме вече дата на нашия първи курс и с голямо нетърпение очакваме нашите първи любознателни курсисти. 🙂
Първата ни група започва на 23.09. (неделя) от 11ч. Обучението ще се провежда в групи от 8 деца и е разпределено в 10 учебни часа, в рамките на 5 седмици. Занятията ще се провеждат всяка неделя, като сме предвидили четири групи – от 11:00ч, 13:00ч, 15:00ч. и 17:00ч. Групата от 11:00 е вече попълнена и записваме за групите от 13:00 и 15:00ч.
Ще има теоретична и практическа част.
Вашите деца ще научат:
📸 основни настройки на фотоапарата и как да работят с него;
📸 композиция и правилно структуриране на кадрирането;
📸 жанрове във фотографията;
📸 работа със светлина – естествена и изкуствена;
Занятията ще се провеждат в студио с адрес ул. „Юрдан Тодоров“ 5.
Редовна цена на курса – 100 лв. През следващата седмица можете да се възползвате от -50% отстъпка! За всички записали се до 17.09.2018г. цената на курса ще бъде 50 лв.
При запълване на групата от 11ч. имаме готовност да стартираме записването за втора група от 13ч.
За повече информация и записване чрез съобщение в страницата, както и на следните телефони:
📞 0885 10 90 10 – Христо Ташев (мобилен и Viber)
📞 0897 410 880 – Олга Ташева

Световен шампионат по пожароприложен спорт за юноши и девойки
2018-09-24 10:00 - 2018-09-30 17:00 (Europe/Helsinki) | Стадион Локомотив, бул. Сливница 187, Варна
От 24-ти до 30-ти септември 2018 г. в гр. Варна, под егидата на Международната спортна федерация на пожарникарите и спасителите, ще се проведат VIII Световното първенство за юношески и ІV Световното първенство за девойки по пожароприложен спорт.
Каним младежки отбори да вземат участие в предстоящия Световен шампионат и ще се радваме да видим фенове от цял свят!
Участието в такива мащабни състезания дава отлична възможност на младите спортисти да демонстрират своите умения, професионализъм и воля за победа.
Организатори: Международната спортна федерация на пожарникарите и спасителите, Главна дирекция „Пожарна безопасност и защита на населението“ – МВР, Българска федерация за пожароприложен спорт.
Официална интернет страница на събитието: http://interfiresport.com/en/activity/viii-chempionat-mira-sredi-yunoshey-i-yuniorov-i-iv-chempionat-mira-sredi-devushek-i-yuniorok/
From 24-30 September, 2018 in the city of Varna (Republic of Bulgaria), under the auspices of the International Sport Federation of Firefighters and Rescuers, the VIII World young man and juniors Championships and the IV World Championships for girls and juniors in fire and rescue (fire-applied) sport will be held.
We invite sports teams of young men and girls to take part in the upcoming World Championships in fire and rescue (fire-applied) sport, and we will be happy to see fans from around the world!
Participation in such a large-scale gives an excellent opportunity for young athletes to demonstrate their sport skills, professionalism and will to win.
Organizers: International Sport Federation of Firefighters and Rescuers, Chief Directorate „Fire safety and civil protection“ – Ministry of Interior – Bulgaria, Bulgarian federation of fire sport.
Official event website:
http://interfiresport.com/en/activity/viii-chempionat-mira-sredi-yunoshey-i-yuniorov-i-iv-chempionat-mira-sredi-devushek-i-yuniorok/

Varna Oktoberfest 2018
2018-09-28 14:00 - 2018-10-07 23:00 (Europe/Sofia) | Парк в квартал Аспарухово, Парк в квартал Аспарухово, Варна
– Над 30 павилиона (и съоръжения) с българска и чуждестранна кухня (немска кухня с вурстове, бретцели, американски стекове, японска, индийска кухня и др.), напитки и забавления;
– Над 500 вида бира от цял свят (1 000 литра ще раздадем безплатно);
– Спортна арена за ежедневни състезания с награди;
– Лунапарк с много забавления за малки и големи;
– Благотворителен мач между „Отбора на сърцето“ и ветераните на ПФК Спартак (Варна) в подкрепа на избрана от нас кауза;
– Сцена, на която ще се състоят различни концерти (група Down Low, „Бараби Блус Бенд“ заедно с Буги Барабата, Лео и Играта, Монти и Петя Алекса, Севи, Стоян Роянов (Я-я) от La Migra), Echoo-Balkan Samba, Action & Fire, DJ Mitakis.
Очакваме Ви в събота и неделя от 10:00 до 23:00, делничните дни от 14:00 до 22:00 ч.

Оставете колата вкъщи!
🗓️ Разписание на безплатния автобус до Varna Oktoberfest (парк Аспарухово) всеки ден от 28.09. до 07.10.:
🚩От Катедрала към Oktoberfest: 20:00ч. и 22:00ч.
🚩От Oktoferfest към Катедралата: 21:00ч. и 23:00ч.
Очакваме ви! 🍻
//P.s. Спирката на Катедралата – срещу Козирката, до подлеза – посока Аспарухово.//
На 2-ри октомври концерт на група Echoo във Варна като част от Varna Oktoberfest. Ако харесвате нестандартната музика търсите нещо ново нещо различно нещо балканско: ) това е вашата вечер. Групата има нестандартна концепция за звук и визия. В състав: Николай Николов гъдулка, Никифор Апостолов вокали и мегафони и специални ефекти, Мариян Живков барабани и Борислав Ангелков нестандартна 6 струнна бас китара, бандата ще предложи 90 минутна програма в уникален стил Балкан Самба.

Европейска нощ на учените във Варна 2018
2018-09-28 17:00 - 21:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
Покажете, че науката е интересна, забавна и може да привлече повече млади хора!
За поредна година град Варна ще е домакин на събития в рамките на Европейската нощ на учените – мега събитие, което всяка година се провежда едновременно в около 300 града в цяла Европа и по света.
17:00 – 17:45 Официално откриване и Поздравителен концерт
17:00 – 21:30 Наука в града REFRESH: Наука и демонстрации
Европейски кът

На тематичния щанд на Регионалната библиотека „Пенчо Славейков“-Варнаможе да се запознаете с дейността и научните издания, свързани с опазване на книжовното културно наследство, новите информационни технологии и услугите на библиотеката. В Европейската година на културното наследство библиотеката – най-старият културен институт на град Варна, представя проекта “Варненска дигитална библиотека” с „Открий историята на Варна с Варненска дигитална библиотека“. Забавни игри, в които деца и възрастни ще рисуват, оцветяват и умуват над главоблъсканици.

18:00 – 19:00 Звезди REFRESH: Викторина

Забавна викторина с въпроси за Черно море, с участието на деца от различни възрастови групи: 1-4 клас, 5-7 клас и 8-12 клас, с награди за най-любознателните.
19:00 – 21:30 Дигитален REFRESH

19:30 – 20:00 Звезди REFRESH: Церемония за награждаване на победители и участници в Конкурс за детска рисунка
20:00 – 21:00 Научно кафене REFRESH
линк към пълната програма: http://www.io-bas.bg/images/news/night_of_science_2018/Pulna_programa_Final.pdf
Запазете си датата – 28 септември 2018 г.!
Фоайе на Фестивален и Конгресен Център Варна
REFRESH (Relate, Experience, Find Research Everywhere and SHare) е 20-месечен проект за отбелязване на Европейската нощ на учените, финансиран от Европейската комисия по дейностите Мария Склодовска-Кюри на програма „Хоризонт 2020“.
REFRESH е иновативен проект за Европейска нощ на учените 2018-2019 с ръководител Центъра за изследвания и анализи. Програмата обхваща вълнуващи дейности в училища, конкурси, срещи с учени в изследователски институти и университети, на влак, в планината и на кораб, както и събития на публични градски локации. Към събитията в България се присъединяват и множество международни партньори, с които ще бъдат осъществявани видео връзки и кампании за популяризиране на науката в социалните медии. Ще отбележим заедно Европейска нощ на учените на 28 септември 2018 г. и на 27 септември 2019 г. През 2018 г. централен фокус ще бъде Европейската годината на културното наследство и София – Европейска столица на спорта, а през 2019 г. ще бъде направена връзка с Пловдив – Европейска столица на културата и 100-годишнината от основаването на Международния астрономически съюз.
http://www.io-bas.bg/

Предаване на капачки
2018-09-29 09:00 - 16:00 (Europe/Helsinki)
Молим всеки от Вас да сподели това събитие и да покани своите близки, приятели и познати за да успеем да достигнем до повече хора! 🙂
Благотворителна кампания Аз Вярвам и Помагам с пластмасови капачки с разрешение на Община Варна организира най-голямото събиране на пластмасови капачки под наслов „Празник на рециклирането „Аз Вярвам и Помагам““!
Събитието ще се проведе на 29.09.2018г. (Събота) от 09:00ч. до 16:00ч. пред Катедрален храм-паметник „Успение Богородично“ гр.Варна!
Пластмасови капачки повече няма да се предават в обекти, а всеки ще може да ги донесе пред Катедралата заедно със своите деца, близки, приятели, познати и колеги своите пластмасови капачки в торби или чували, но НЕ и в туби, защото пластмасовите капачки НЕ трябва да се предават в туби!
Очакваме всеки от Вас да ни подкрепи и заедно да съберем най-голямото количество пластмасови капачки които да предадем за рециклиране, а със събраните средства да закупим така нужните скъпоструващи медицински апарати за новородените бебета в АГ болница „Проф. д-р Димитър Стаматов “ Варна МБАЛ „Св. Анна“ Варна!
Продължаваме обединени!

Празник на водните спортове 2018 Варна / Sport Fest 2018 Varna
2018-09-29 09:30 - 16:30 (Europe/Sofia)
Ако обичате морето, водата и спорта и сте на възраст между 12 и 20 години, елате на Празника на водните спортове – тук ще можете БЕЗПЛАТНО да опитате ветроходство, гребане, гмуркане с акваланг. Носете си бански, хавлия, слънцезащитен крем и добро настроение 🙂
Направете своя воден „тест драйв“ и изберете своя спорт! Не закъснявайте за регистрацията в 10:00 – местата са ограничени.Програмата включва:
Басейн „Приморски“:
9:30ч:
Състезание по скоростно (моноплавници) и подводно (акваланг)плуване в басейн; Отворено състезание
(изисква се водолазен сертификат за подводното плуване)
14:00ч:
Първи стъпки под вода с водолазно оборудване! За всички желаещи. Без сертификат. Инструктаж и спускане.
15:00ч:
Първи стъпки под вода с водолазно оборудване! За всички желаещи. Без сертификат. Инструктаж и спускане. 
Яхт клуб „Кап. Г. Георгиев – Порт Варна“:
10:00-14:30ч:
Изложение клубове по водни спортове – кей;
10:00ч:
Регистрация за пробване на спортове: плаване, гребане, гмуркане
10:30ч:
Излизане на вода с гребни лодки
11:00ч:
Прожекция къси филми/клипове – хале Яхт Клуб Порт Варна
11:15ч:
Инструктаж плаване с яхти
11:30ч:
Излизане на всички яхти и гребни лодки – качване на борда
след 13:15ч:
Излизане на част от лодките за втори/трети курс
Празник на водните спортове 2018 Варна се организира и ръководи от Яхт Клуб „Кап. Георги Георгиев – Порт Варна“ в рамките на Проект WOW – Wave On Wave – Water Sports for Young People’s Physical Activity, съфинансиран по програма Erasmus+ Sport. Водещ партньор по проекта е Община Пезаро, Италия, а други партниращи страни са A.D.E.L., Братислава, Словакия, Getxo Kirolak, Гечо, Испания, Sport Nautique de Nancy, Нансир Франция. Проектът приключва на 31 декември 2018г.

Рожден ден на Фермерски Пазар Варна
2018-09-29 11:00 - 15:00 (Europe/Sofia) | Мол Варна ЕАД, Бул. Владислав Варненчик 186, Варна, 9009
Рожден ден на Фермерски Пазар Варна 🙂
Приятели,
Фермерски пазар – Варна, става на 4 години. За нас е огромна радост да споделим празника си с вас – нашите приятели, клиенти, партньори, фермери и производители. И с всички, заради които ни има и ще ни има и в бъдеще.
През годините, пазарът се развиваше и се разрастваше. Някои сигурно помнят първите ни събития на сергиите на пазар „Чайка“, където стартирахме тази прекрасна инициатива. Четири години по-късно, Фермерски пазар – Варна, е синоним на здравословна, натурална, вкусна и качествена храна.
Това е единственото място във Варна, където хората могат да закупят продукти директно от производителите, да поговорят с тях, да разберат как са произведени и при какви условия. А ние гарантираме за качеството на продукцията на всеки от над 40-те фермери и производители от региона и семействата им, които са избрали родното и българското, останали са тук въпреки трудностите. Пазарът е мястото, където те могат да реализират чистата си продукция, произведена с любов, а варненци и гости на града могат да й се насладят и да се радват на по-здравословно хранене.
През годините, не се ограничихме само като пазар. Ние отстояваме морални и човешки принципи и традиции, помагаме в социални кампании и предоставяме пространство за изява на артисти, общественици, музиканти, експерти в различни области. Правим детски работилници, подкрепяме социални и екологични кампании, борим се за по-доброто бъдеще на децата ни.
Каним ви с много настроение и музика да отбележим заедно рожденния ни ден на 29 септември 2018 г. от 11:00 часа. Домакин на празника ни ще бъде МОЛ Варна ЕАД, който подкрепя Фермерския пазар от самото начало и предоставя място за провеждането му всяка събота, на ниво -2. За което им благодарим от сърце.
Фермерски пазар вече 4 години показва едно различно лице, което винаги има с какво да ви изненада. Обещаваме да продължим и занапред.
Каним нашите клиенти и приятели на рожден ден на 29 септември /събота/ от 11:00 часа в МОЛ Варна ЕАД, ниво – 2. В неделя, Фермерски пазар ще е пред Фестивален и конгресен център – Варна, както обикновено.
С музика на живо, изпълнена от музиканта Волфганг Буркхард, ще стартира партито за Четвъртия рожден на Фермерски пазар – Варна.
Ще има сладки, направени от сърце с любов, торта, вкусотии, приготвени от нашите производители, вино и най-вече – много настроение.

Чакаме ви, заредени с усмивки и настроение.

Да празнуваме заедно!!! 🙂

Кастинг - втори кръг
2018-09-29 11:30 - 13:30 (Europe/Sofia) | Сцена Арт Студио, ул. Петко Стайнов 3, Varna, 9000, Bulgaria
За всички пропуснали!
Сцена Арт Студио обявява втори кръг на КАСТИНГ.
Мастър клас (от 13 до 18г) – 4 места
Група А (от 9 до 12г) – 4 места
Група Б (от 5 до 8г) – 6 места
Кастингът ще се проведе в нашата зала на ул. Петко Стайнов 3.

Магическо шоу на Арсен
2018-09-30 11:00 - 11:50 (Europe/Sofia) | Театър „Щурче“, ul. Angel Kanchev 41, Varna, Bulgaria
Шоу-спектакъл с фокуси на ученика на знаменитият Астор- Арсен.
Невероятния магьосник, прославил Варна и България по цял свят, ще изпълни спиращи дъха илюзии.
Любителите на магията ще имат възможността да го наблюдават на живо на сцената на театър „Щурче„, на 30 септември, неделя от 11:00 ч.
Arsen Magic
Цена: 4 лв.

Изложение Европейско Обрaзование | Варна
2018-10-02 11:00 - 18:00 (Europe/Sofia) | х-л Черно море, бул. Сливница 33, Варна, Bulgaria
Посети изложение #ЕвропейскоОбразование и спечели един от трите ваучера за ✈️самолетни билети на стойност €250!
Ако тази причина не ти стига, ето ти още няколко:
✅Презентации
✅Дискусии със студенти
✅Портфолио
✅Стипендии
✅Кариерно ориентиране
✅Студентски заеми
✅Престижни университети
и много други. . .
🚩Научи повече тук: https://goo.gl/7ytpwo
🎟Регистрирай се безплатно тук: goo.gl/rRXiA6

Курс по катерене за начинаещи - Варна
2018-10-03 19:30 - 2018-11-30 21:00 (Europe/Sofia) | Стена за катерене Чудните скали, Стена за катерeне - СК "Чудните скали", Varna, 9010
Курс по спортно и скално катерене – Варна есен 2018
Начално обучение
…изживейте едно приключение сред природата
Спортен клуб „Чудните скали“ организира новия си есенен курс по спортно и скално катерене към „Българската федерация по катерене и алпинизъм“. Подходящ е за всички любители и начинаещи, обичащи заниманията на открито и спокойствието сред природата.
В програмата си сме предвидили часове теория и практика. Практиката ще се проведе на изкуствената стена в бившия Плувен комплекс „Юрий Гагарин“ и на скали. Ще имате възможност да опитате нещо различно – посещение на интересни пещери и нощувка на палатки и спални чували.
Основни теми в курса по катерене са запознаване екипировката, необходими възли, техники на осигуряване, катерене и спускане с въже, медицинска лекция. Опитен гид ще проведе лекция по планинарство, ориентиране и бивакуване. В опитът ни да живеем в хармония с природата ще говорим за екология
Не си мислете, че всичко свършва дотук. За най – големите ентусиасти сме предвидили специални предизвикателства като нощно катерене, махало и много адреналин.
Необходимата екипировка е осигурена от клуба. Успешно завършилите курса получават сертификат от БФКА.
Начало: 3 октомври 2018 г. 19:30 ч. Бивш плувен комплекс „Юрий Гагарин“
Период на провеждане: 2 месеца, до края на месец ноември;
Инструктор: Аспарух Вълчев, сертифициран към БФКА, удостоверение N 4718/20.12.2004 г. (с над 29 проведени курса и множество обучения по катерене);
Теоретични занимания: два пъти седмично от 19:30 ч.;
Практически занимания: един път седмично от 19:30 ч. на стена за катерене, събота/неделя/ – целодневно на скали, с възможност за нощувка на палатки/хижа;
Цена: 250 лв
Специални отстъпки за ученици, студенти и групи!
Местоположение:
https://www.google.bg/maps/place/Стена+за+катерeне+-+СК+%22Чудните+скали%22/@43.220988,27.939183,17z/data=!3m1!4b1!4m2!3m1!1s0x40a453f2f868fcb5:0x892b6266b4df2009
За въпроси и записване: 0888 888 006, 0888 667 461 – Аспарух Вълчев;
e-mail: chudniteskali@abv.bg

Най-усмихнат клас на България 2018
2018-10-05 08:00 - 2018-10-26 17:00 (Europe/Sofia) | Сдружение Усмивка
Най-усмихнат клас на България 2018
Кажи отново ДА на усмивката в училище и участвай в най-големия конкурс за усмивки в страната! Покажи на всички уважението, сплотеността и подкрепата в твоят клас и просто се забавлявай! Защото усмивката прави силата!
Регистрация до 31. Октомври 2018
Изпратете Вашите снимки на: usmivka2018@sdrujenieusmivka.org
Всички снимки участващи в конкурса ще бъдат публикувани на страницата на конкурса
www.usmivka2018.org
Гласувайте за Вашия любим най-усмихнат клас от 01. Ноември 2018 до 01. Декември 2018 на страницата на конкурса! Поканете и Ваши близки и приятели да гласуват и да Ви подкрепят!
Всички деца, участвали в конкурса получават е-Грамота от Сдружение „Усмивка“ и Община Бургас. Всички учители, участвали в конкурса получават е-Сертификат от Сдружение „Усмивка“ и Община Бургас.

Победителите ще бъдат наградени както всяка година в официална церемония на 07.12.2018 в Община Бургас и с регионално и национално медийно участие.

Фестивал на Здравето "Здравей Здраве"
2018-10-06 10:00 - 2018-10-07 18:00 (Europe/Sofia) | х-л Черно море, бул. Сливница 33, Варна, Bulgaria
ТРЕТИ ФЕСТИВАЛ „ЗДРАВЕЙ ЗДРАВЕ“ ВАРНА 2018
*******************ВХОД СВОБОДЕН***********************
СЪБОТА ЛЕКЦИИ
**********************
10:15 – 10:50 Накъде вървим и какво да правим
Веселин Орешков
11:00 – 11:50 Психобиологично декодиране на болестите тотална биология
Манол Смуков
12:00- 12:50 Какво се премълчава за храненето и здравето
Валентин Грандев
13:00 – 13:50 Митове в здравословното хранене
Д-р Таня Грандева
14:00 – 14:50 Оздравителна Система за самовъзстановяване Норбеков
Станислав Новков
15:00 – 15:50 Групова терапия, чрез метода Приказкотерапия
Илияна Мавродиева
16:00 – 16:50 Привързаността: като стълб, опора и основа на детето
Милена Велинова
17:00 – 17:50 Универсалният Терапевт – Революцията в ТЕС
Иван Петърнишки
СЪБОТА ПРАКТИКИ
*************************
10:15-11:10 Йога практика за тонус и хармония – Андрей Каменов
11:20-12:20 Капоейра
12:30-13:30 Другата гледна точка с Боуен терапия
д-р Теодора Грънчарска и Дияна Иванова
13:40-14:40 Практично представяне на физиотерапевтични процедури Богомил Джеджев
14:50-15:50 Йога за деца
Ани Желязкова
16:00-17:00 Сакрална Архитектура на Тялото
Анета Бонева
17:10-18:10 Пилатес
НЕДЕЛЯ ЛЕКЦИИ
**********************
10:00 – 11:00 Да си поговорим за Хомеопатия
д-р Иван Джеджев
11:10 – 12:00 Живот и здраве без лекарства
Никифор Минков
12:10- 13:30 Ефектът на Логотерапията върху психичното здраве – случаи от практиката
д-р Клаус Гщирнер
13:40 – 14:30 Кранио-сакрална терапия
Наталия Бегачева
14:40 – 15:30 Силата на седемте изкуства
Магдалена Пюскюлева
15:40 – 16:30 Връзката между чакри, планети и здраве
Веселина Стойчева
16:40 – 17:30 Пътят на Иглотерапия
д-р Валери Шакола
НЕДЕЛЯ ПРАКТИКИ
*************************
08:00-08:45 Упражнения за Духа и Тялото от Учителя
Д-р Иван Джеджев /кривото дърво – Морска Градина/
08:45-09:45 Паневритмия
Д-р Иван Джеджев /кривото дърво – Морска Градина/
10:00-11:00 КиндиРу
Даниела Колева
11:10-12:10 Звукотерапия
Таня Божидарова
12:20-13:20 Да общуваме чрез ритъм, говор, движение и музика
Весела Люпке
13:30-14:30 Хатха йога за освобождаване блокажите на чакрите
Веселина Стойчева
14:40-15:40 Бебеносенето – свободни ръце , щастливо бебе – Яна Тодорова
15:50-16:50 Без Болки – Борислав Петърнишки и Иван Петърнишки
17:00-18:00 Стречингът и ползите от него&Стречинг Клас – Васил Тепеделенев
* Организаторът си запазва правото да прави промени в програмата.
ВХОД СВОБОДЕН!

Работилница за Билкови Бомби за Баня
2018-10-06 12:00 - 14:00 (Europe/Sofia) | Мол Варна ЕАД, Бул. Владислав Варненчик 186, Варна, 9009
От работилница ВИВ
ще научим дацата ви как да смесите естествени продукти така, че да получите АРОМАТНИТЕ БОМБИ, които експлоадират във вода. От кипящите балончета , дори, може да се появи вашето лично послание.
Какво ще получите:
– 9 бр. ароматни бомби по ваша рецепта– 35 гр;
– 1 бр. Ароматна бомба във форма на сърце с вградено лично послание;
– Полезни знания за натуралните съставки, от които ще сътворите бомбичките;
– Много минути, изпълнени със смях и забавления
Специална цена за гостите на Фермерски пазар – 10 лв.
Времетраене 90 мин.
Какво е „Билкова бомба за баня“
Билковите бомби за баня представляват бълбукащи соли, ухаят страхотно, цветни и интересни, направени единствено от естествени продукти и билки. Едно прекрасно забавление за сетивата и кожата, в което може да се потопите по специална ваша рецепта.
Тези бомбички превръщат водата в извор на радост и здраве.
Как се ползват „Билковите бомби за баня“:
Настанете се удобно. Поставете бомбата във дълбок съд с топла водата. Наследете се на прекрасните балончета, които ще се появят на повърхността. Потопете тялото или краката си във водата. Вдишайте дълбоко и се насладете на живия аромат, докато потъвате в газирано- хидратиращата смес. Сътворена от натурални съставки и масла, бомбата за баня е създадена да Ви поглези. Тя пречиства сетивата и ума Ви. Детоксикира тялото Ви. Обогатява, хидратира и омекотява кожата Ви. Чудесен помощник за справяне със първите симптоми на настинка и грип.

Вълшебствата на Зайн
2018-10-06 19:30 - 21:00 (Europe/Helsinki) | Фестивален и Конгресен Център, бул. Сливница № 2, Варна, 9000, Bulgaria
Вълшебствата на Зайн е магичен спектакъл като никой друг.
Подготвян повече от 7 години “Вълшебствата на Зайн“ ще Ви заплени и изпрати в свят, в който физичните закони отстъпват място на въображението и безсилни да разгадаете ефектите, които се случват на сцената, Вие ще се оставите да бъдете запленени от Магията и върнати обратно в детството. Свят, в който момичета плуват във въздуха, хора се разрязват на две и се възстановяват с щракването на пръсти, храсти разцъфват с рози само от повея на ветрило и ако се вслушате достатъчно силно ще можете да чуете мислите на човека до вас.

В своя спектакъл Зайн обединява невиждани досега в България гигантски, шеметни илюзии и загадъчен ментализъм, с който ще надникне директно във Вашето лично съзнание. Вълшебствата на Зайн е един пир за сетивата и стимул за ума на малки и големи. В продължение на час и половина ще видите над 30 зашеметяващи илюзии, което слага Вълшебствата на Зайн начело на всички балкански илюзионни спектакли като най-мащабният, правен досега от единствен илюзионист.
Спектакълът на се препоръчва за деца под 6 годишна възраст!
Първите 100 билета са с -10% отстъпка от редовната цена!

Сън в лятна нощ - благотворителен спектакъл
2018-10-06 19:30 - 21:00 (Europe/Sofia) | Младежки дом „Орбита“, бул. Цар Освободител 27, Varna, 9000, Bulgaria
Спектакъл „Сън в лятна нощ“ по комедийната пиеса на Уилям Шекспир, постановка Таня Гунчева.
С помощта на Асоциация „Да съхраним жената“, децата с проблеми в аутистичния спектър скоро ще имат свой център. Младите актьори на Арт център „Арлекин“ ще се включат в кампанията и ще предоставят всички събрани средства от спектакъла “ Сън в лятна нощ“ за създаване на дневен център за деца с разтройства в аутистичния спектър.

НОЩ НА АНСАМБЛИТЕ
2018-10-06 19:30 - 22:00 (Europe/Helsinki) | Дворец на Културата и Спорта, 115 бул. Княз Борис I, Варна, 9000, Bulgaria
„НОЩ НА АНСАМБЛИТЕ“ С НОВО ИЗДАНИЕ ПРЕЗ 2018-ТА
След огромния успех на „Нощ на ансамблите“ 3 в София, Пловдив и Варна през ноември 2017г. с радост Ви съобщаваме, че предстои ново издание на спектакъла във Варна на 6 Октомври 2018г.
Събитието през 2017г. се радва на изключителен интерес от българската публика и спектаклите през ноември бяха разпродадени. В продажба бяха пуснати билети за извънредно издание на спектакъла на 2 май 2018 година в Зала 1 на НДК.
Сега с радост Ви съобщаваме, че предстои НОВО издание в Дворец на културата и спорта – Варна на 6 октомври 2018г.
Трите най – големи български фолклорни състава – емблеми в музикалното и танцовото ни изкуство – ансамбъл „Филип Кутев“, „Тракия“ и „Пирин“, ще стъпят на сцената на зала Конгресна отново, за да премерят сили в „Нощ на ансамблите“ 2018. Събитието е единствено по рода си, което на една сцена събира повече от 150 души в ритъма на истинска българска народна музика. Участниците ще сменят различни костюми от всички фолклорни области на България и ще излизат на сцената в няколко поредни надигравания. Зашеметяващото шоу на едни от най-добрите танцьори, певци и инструменталисти в България ще завладее варненци с красотата, динамиката и колорита на народния фолклор.

Палачинкова неделя
2018-10-07 14:00 - 19:00 (Europe/Sofia) | Хатори, ул. Драгоман 9, Варна, Bulgaria
Иде първата неделя на октомври и настана време за шестата по ред Палачинкова неделя! Този път – микрофонът е твой, драги приятелю!!! 😉 Да, точно така – Палачинкова неделя, с караоке!!
♥ Ела, изпей песен и ще получиш безплатна овкусена палачинка по избор!!!
Нашите приятели:
♥ от Averi Beers помолихме да изберат, специално за събитието най-подходящите бири на пивоварната от Шотландия – Black Isle. Хареса ни фактът, че зърното за малца е собствено производство, а останалите суровини се набавят от съседни фермери ♥
♥ Десо / Deso Kasarov от Obicham MATE, заедно със своите помощнички да се погрижи да избереш най-подходящия за теб вид мате в топъл или студен вариант! – И ние обичаме мате!!! ♥
♥ от Carrots n’ Dates, Канада ни подариха специално за Палачинковата неделя рецепта от тяхното ново меню! ♥ Ще очакват мнението ни!
Палачинково меню в цени:
♥ 1 бр. палачинка – 3,00лв (вкл. овкусяване*)
♥ 4 бр. палачинки по избор – 10,00лв (вкл. овкусяване*)
* Сладко или солено овкусена палачинка – както ти харесва – без правила! Избери от предложенията на „бюфета за палачинкови добавки“!
♥ 1 бр. палачинка – специална (овкусена от нас) – 4,00лв
🙂 Ако донесеш бурканче с любимото си домашно сладко – ще бъде споделено с радост от всички присъстващи в момента!
🙂 Този път ще опиташ от нашето домашно сладко от сливи без захар по рецепта на баба Нели! ♥
🙂 Ако си по пижама ще получиш 10% отстъпка!!
Отново заедно на палачинки, сладки разговори, спонтанни танци…и любими песни! 🙂
Отново те очакваме – теб и твоето добро, неделно настроение!

Сън в лятна нощ
2018-10-08 19:00 - 21:00 (Europe/Sofia) | Държавна Опера Варна, пл. Независимост 1, Варна, 9000, Bulgaria
Основна сцена
СЪН В ЛЯТНА НОЩ
мюзикъл по музика на Христо Йоцов
либрето и режисура Костадин Бандутов
диригент Ганчо Ганчев
с участието на Варненската детско-юношеска опера
Билети: 10, 12 лв.
БИЛЕТНИ КАСИ: пл. Независимост 1: понеделник-петък 9:00-13:30 и 14:30-20:00; събота 10:00–13:30 и 14:30-19:00 ч.; неделя 11:00-16:00, 052 665 022
ЗАЯВКИ: 052 669 680
С участието на Варненска детско-юношеска опера при Общински детски комплекс

Изложба на Икебана
2018-10-12 18:30 - 2018-10-16 19:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
„Икебана – от вълшебството на миналото към предизвикателството на бъдещето”
Вход свободен.

На изложбите в рамките на 29-те дни на японската култура членовете на Сдружение за икебана „Сога” и Групата за икебана към читалище „Ясна поляна” – Варна, които са последователи на Училището „Согецу”, ще мобилизират цялата си креативност и ще покажат как красотата на цветята, внедрена в най-разнообразни и несвойствени материали, може да намери външно проявление.
Изложбата ще може да бъде посетена в София между 5ти и 10ти октомври в Галерия “България” и във Фестивален и конгресен център – Варна между 12ти и 16ти октомври.

Фестивал на Индия - Варна 2018
2018-10-13 10:00 - 2018-10-14 19:30 (Europe/Sofia) | Мол Варна ЕАД, Бул. Владислав Варненчик 186, Варна, 9009
За поредна година през есента морската столица ще се превърне в център на индийската култура и традиции. На 13 и 14 октомври (събота и неделя) търговско-развлекателният център на Мол Варна ЕАД ще бъде домакин на Четвъртото издание на придобилия вече популярност Фестивал на Индия – Варна 2018.
В продължение на два дни жителите и гостите на града ще могат да се докоснат до мистичната сила на Индия в поредица от цветни преживявания, преплитащи танци, музика, семинари и уъркшопове. Както винаги, в обособена Експо зона, организаторите на фестивала ще представят на гостите богата палитра от аюрведични продукти, чайове и храни от далечната страна. За почитателите на източната философия и грижа за здравето лекционна програма са подготвили учители не само от Индия, но и от Белгия, Германия, Великобритания и Румъния. От северната ни съседка ще пристигнат и едни от най-добрите изпълнителни на индийски национални танци.
Фестивалът ще посреща посетители от 10 до 19:30 часа, а за всички гости на изложението ще бъде организирана томбола.

Направи своята първа композиция икебана
2018-10-13 11:00 - 12:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
Презентация, демонстрация и уъркшоп „Направи своята първа композиция икебана”
Варна – 13.10.2018 г., 11.00 ч.
Такса за участие – 5 лв. (заплаща се на входа)

Съпътстващо събитие към Изложба на Икебана.

Сън
2018-10-13 11:00 - 12:15 (Europe/Sofia) | сцена Филиал
Семеен театър „СЪН“ на Стоян Радев Ге.К., предстои на 3-ти ноември от 11:00 ч. на Сцената на Драматичен театър „Стоян Бъчваров“ – Варна. (Семейна сцена „Филиал“, зад Козирката).
Обявено за „деца от 7 до 107, задължително за възрастни, както и за възрастни от 7 до 107, препоръчително за деца!“.
Спектакълът в перфектни дози съчетава смисления и значим текст на Магда Борисова, прекрасните приказни костюми и грим на Даниела Николчова, различни театрални средства, силен и ярък актьорски състав и съвършения усет на режисьора да обедини всичко това по вдъхновяващ и вълнуващ начин. СЪН-ят те потапя в своя илюзорен свят и те води в срещите с чудати същества. Говори за добродетели и ценности с усмивка и без капчица досада. А когато Доктор Сън започва да хвърля въображаеми неща към публиката и децата протягат ръце, за да ги хванат, някак тайно ти се приисква да се върнеш пак в детството и да си уловиш каквото можеш.

Цена: 5 лв.

Космическо шоу за деца
2018-10-13 12:00 - 2018-10-14 17:00 (Europe/Sofia) | Военен клуб, бул. Владислав Варненчик 2, Varna, 9000, Bulgaria
На 13.10 и 14.10 от 12 ч., 14 ч. и 16 ч. в гр. Варна, Военен клуб, бул. „Владислав Варненчик“ 2- Един Нов Фестивал на науката за деца!!!
Записването става предварително на телефон: 0885869029
Поради огромния интерес отново организираме научно мероприятие за деца. В рамките на тези 60 минути, в които децата ще ни посетят ще преживеят нещо ново и вълнуващо!
Щура лаборатория и Мобилен Планетариум Астронет ще зарадват всички любознателни дечица!👦👧
Всички участници ще имат възможността да наблюдават Научно шоу с течен азот, ще хапнат вкусна изненада и ще се потопят във вълшебния свят на планетите и звездите.
Мобилната конструкция на Планетариума може да побере до 25 участника едновременно. А филмите, които децата ще наблюдават се прожектират на 360 градуса и създават усещане за пълно присъствие. Прожекциите са на тема Космос и природа и със сигурност ще впечатлят малките любопитковци. 🐍🌈💡🎉 Всяко дете ще получи НАУЧЕН ПОДАРЪК, който може да си вземе вкъщи.
На нашите забавни занятия ще докажем, че науката е нещо мноооого интересно!!!
Записвайте се на телефони: 0885869029.
За въпроси извън записване: 0889946111
Адрес: гр. Варна, Военен клуб, бул. „Владислав Варненчик“ 2
Таксата за участие е 15 лв
След нашия уникален урок можете да закупите научни епруветки за домашни експерименти на цена 12 лв.

Фестивал "Златни искри"
2018-10-13 17:30 - 2018-10-14 20:00 (Europe/Sofia) | Гранд Мол Варна, 2 Andrey Saharov Str., Varna, 9000, Bulgaria
21 нови детски песни с премиера на музикалния фестивал „Златни искри“ във Варна

Малки изпълнители ще се надпяват с нови детски песни на Европейския музикален фестивал „Златни искри“ на 13 октомври във Варна. Срещата на малките славеи ще бъде в Grand Mall и в концертното студио на Радио Варна на 13 и 14 октомври от 17.30 ч. Форумът се провежда за шести път, организаторите предпочетоха да избягнат изненадите на времето и преместиха събитието от Римски терми, където се провеждаше досега, под покрива на търговския център и радиото. На сцената ще се изявят деца от България, Италия, Русия, Украйна, Армения.
„Целта на фестивала е да провокира създаването на нови детски песни, които да станат популярни и да се запеят от малчуганите с радост“ – споделя мениджърът Доно Цветков. Все повече автори проявяват интерес към детската аудитория. Освен дебютантни в жанра във фестивала ще участват с хитове и утвърдени композитори като Любомир Денев, Хайгашот Агасян, Александър Савелиев, Вячеслав Кушев, Светослав Лобушки, Пепи Писарски.
Песните ще бъдат представени на живо от деца-солисти на възраст от 6 до 14 години. Много от тях са лауреати на различни конкурси и като изпълнители. Младите дарования ще пеят подбрани песни, които са посветени на най-обичаните от децата теми – домашните любимци, забавленията, ежедневието у дома и в училище, приятелството, обичта към родината. Детско шлагерно студио ДА ще се включи в изпълненията и ще направи празника още по-жизнерадостен и звучен.
Малките изпълнители от формацията са познати на хиляди български деца с големия си хит „Ало, Слънчице“ и песента „Роклята на мама“, които имат и многомилионни лайкове в интернет.
Песните от Европейския музикален фестивал „Златни искри“ ще бъдат излъчени в ефира на БНР, а най-добрата българска песен ще бъде отличена със специална награда.

Варненско лято за деца
2018-10-14 11:00 - 12:00 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
Концертът е озаглавен „Магията на киното“ и ще представи любими теми от филми и мюзикъли.

Концертът е част от съвместната инициатива на Дирекция „Култура и духовно развитие“ при Община Варна и НУИ „Добри Христов“. Серията образователни концерти се провежда с голям успех сред малките жители на морския град вече седма година. Обичайно програмата е ориентирана към най-малките слушатели, но този път, заради широкия спектър на филмовите теми, тя ще изкуши и малки, и големи. Както и в предишните събития, публиката ще научи интересни музикални истории, за да се превърне в една добре подготвена, чувствителна и образована аудитория.
Музикалната приказка „Магията на киното“ започва в 11:00 в неделя, 14 октомври, ФКЦ, Зала 1.

Варненско лято за деца
Магията на киното
Любими теми от филми и мюзикъли
Симфоничен оркестър при НУИ „Д.Христов“- Варна
Диригент Страцимир Павлов
Водещ Руми Петрова „госпожа Виола”
Входът за концерта е свободен и за деца, и за родители.
Снимки: Росен Донев.

Орлин Павлов "Още малко"
2018-10-15 19:30 - 21:30 (Europe/Sofia) | Фестивален и Конгресен Център, бул. Сливница № 2, Варна, 9000, Bulgaria
Покоряващата усмивка и завладяващият глас на Орлин Павлов ще зарадват многобройните фенове с национално турне през есента!
Началото ще бъде поставено на 1 октомври 2018 г. с първия му голям самостоятелен концерт в Зала 1 на НДК. Турнето продължава с концерт в Пловдив на 5 октомври в комплекс С.И.Л.А., следва Бургас на 13 октомври в Държавната опера и Варна на 15 октомври във Фестивален и конгресен център. Последната фиксирана дата е 20 октомври, когато Орлин Павлов ще излезе на сцената в ДКС “Васил Левски” във Велико Търново.
Един от най-чаровните и артистични изпълнители на българската музикална сцена ще представи пред публиката най-емблематичните си хитове и обичани от всички песни, както и новия си албум, който съвсем скоро ще бъде факт. Турнето и албумът носят заглавието “Още малко…” на едноименното парче, изпълнявано от Орлин, което влезе в сърцата и домовете на хората с хитовия телевизионен сериал на bTV “Скъпи наследници”.
За да е пълна емоцията на сцената, заедно с него ще излязат едни от най-добрите български музиканти, с които Орлин Павлов вече подготвя безкомпромисно музикално преживяване.
Билетите за всички градове вече са в продажба и могат да се закупят в мрежата на Eventim.bg.
